b'\n_START_ARTICLE_\nUniversidad de Buenos Aires\n_START_PARAGRAPH_\nUniversidad de Buenos Aires (UBA) er et statsligt universitet, der er beliggende i Buenos Aires, Argentina.  Universitetet blev oprettet i 1821 og er med sine ca. 300.000 indskrevne studerende det st\xc3\xb8rste universitet i Latinamerika. Det best\xc3\xa5r af 13 fakulteter, 6 universitetshospitaler, 10 museer og har desuden 4 high schools tilknyttet. Det anses for at v\xc3\xa6re Argentinas f\xc3\xb8rende universitet, mens det internationalt rangeres blandt de 200 bedste universiteter, eksempelvis blev det af Times Higher Education placeret som nr. 197 i 2008.'